b'\n_START_ARTICLE_\nAlfonso Cort\xc3\xa9s\n_START_SECTION_\n\xc5\xbdivljenjepis\n_START_PARAGRAPH_\nKo je bil star 34 let, se je preselil v hi\xc5\xa1o, kjer je svoje otro\xc5\xa1tvo pre\xc5\xbeivel najslavnej\xc5\xa1i nikaragvanski pesnik, Rub\xc3\xa9n Dar\xc3\xado. Ob polno\xc4\x8di 18. februarja 1927 je ponorel.  Ve\xc4\x8dino tega leta je pre\xc5\xbeivel vklenjen v re\xc5\xa1etke svojega okna v spalnici, saj je zaradi svojega delirija postajal nasilen. Naslednjih 25 let je pre\xc5\xbeivel v neki managuanski umobolnici. Ker se je staral in bli\xc5\xbeal koncu, so ga iz bolnice premestili v sestrino hi\xc5\xa1o v Le\xc3\xb3nu, kjer je pre\xc5\xbeivel svoje zadnje dni. Umrl je 3. februarja 1969 pri starosti 66 let. _NEWLINE_Cort\xc3\xa9s je ob\xc4\x8dasno do\xc5\xbeivel trenutke intelektualne lucidnosti. Takrat ga je njegova dru\xc5\xbeina odklenila iz njegovih okovov, v tem \xc4\x8dasu pa je igral na kitaro in pisal pesmi, ki jih je pogosto zapisoval z mikroskopsko majhno pisavo na robove \xc4\x8dasopisov. Prva pesem, ki jo je napisal za tem, ko je zblaznel, je \xc2\xbbPesem vesolja\xc2\xab, ki je tudi ena njegovih najbolj znanih._NEWLINE_Pokopan je v le\xc3\xb3nski mestni katedrali ob grobnici Rub\xc3\xa9na Dar\xc3\xada.'